Undertøj

Undertøj er beklædningsgenstande, som bæres direkte på kroppen. Undertøjet beskytter det ydre tøj mod at blive snavset af sved, urin, sæd, afføring og andre kropsafsondringer. Det sikrer blufærdigheden og støtter og former kroppen. Undertøj med lange ærmer og ben hjælper med at holde varmen, mens andet undertøj primært bruges i seksuel sammenhæng eller af religiøse årsager. Undertiden bruges T-shirt eller shorts som undertøj, mens undertøj bruges som nattøj eller svømmetøj.

Først sent brugtes andet undertøj end korsetter og vest. Det blev nødvendigt, da moden krævede hvide kjoler og kvinderne måtte gå med bukser under kjolen. I den vestlige verden bruger kvinder i dag brystholder og trusser, mens mænd bruger kortere eller længere underbukser som boksershorts. Hos begge køn kan undertrøjen erstattes af en T-shirt eller lignende.

Terminologi 
I dagens Danmark bruges betegnelsen undertøj og lingeri om kvindeundertøj. Tidligere brugtes en række eufemismer som "unævnelige", mine himmelblå og underpermissioner om underbukser.

Funktion 
Brystholdere bruges til at støtte brysterne, og mænds trusser holder genitalierne på plads. Korsetter kan bruges til at ændre kropsformen, så brugeren ser slank ud. Nogle sportsudøvere bruger specielt undertøj som skridtbeskyttere og sports-bh'er af praktiske årsager.

Undertøjet bidrager til at holde kroppen varm og til at beskytte bærerens anstændighed, især hvis det øvrige tøj er mere eller mindre gennemsigtigt. Modsat findes undertøj, der er skabt med seksuelle formål som bundløse trusser og spiseligt lingeri.

Religiøs anvendelse 
Undertøj kan også have religiøs betydning:
 Ortodoks jødedom: Mandlige ortodokse jøder bærer uden på undertøjet over skulderen et firkantet sjal, tallit katan med frynser, tzitzit, i hjørnerne.
 Mormonkirken: De fleste mormoner bærer specielle tempelklæder, efter de er blevet indviet i templet for at minde dem om, hvad de har lært i templet.
 Sikhisme: En af de fem religiøse genstande, som mandlige sikher bærer, er en speciel type underbukser kaldet kachchhera, der minder om boksershorts.

Typer

Andre typer 

 Begge køn
 Strømpe

 Mænd
 Highcut
 Knickers
 Minislip
 Polo shirt
 Rio slip
 Rullekrave
 Singlet
 Sport slip
 Tanktop
 Tights
 Trunks

 Kvinder
 Chemise
 Hi-cut (Trusser)
 Baby Doll sæt
 Klokke
 Kombinationer
 Korsage
 Korset
 G-streng (Trusser)
 Snøreliv
 String
 String strømpeholder
 Gamacher
 String-shorts
 Strømpeholder
 Korselet
 Splitbukser
 Særk
 Strop top
 Sutsko
 Topsæt
 Pants
 Natsokker
 Underliv
 Underkjole

Litteratur / kilder 
 Mogens Lorentzen: Af Korsettets og dets Datter Busteholderens Historie (1950)
 Mariann Ploug: Strikkede nattrøjer på danske museer (Danmarks folkelige Broderier, 1979)
 Gudrun Andresen: Særke – danske bondekvinders særke og oplod fra ca. 1770 til ca. 1870 (Borgen, 1980)
 Marianne Thesander: Kvindens korset og undertøj – 1880erne til 1980erne (Gentofte Kommunebibliotek, 1986)
 Torben Svendrup: Damernes undertøj – træk af beklædningens historie (Fremad, 1992)
 Nicolas Barbano: Småt er godt (PS Pige-Special nr. 3, 1996)
 Jennifer Ruby: Undertøj (Åløkke, 1996)
 Alison Carter: Undertøj (Bogfabrikken Fakta, 1998
 Katja K: Kunsten at købe lingeri – hvad kvinden i dit liv virkelig drømmer om (Høst, 2006)

Se også 

 Tøj